CELEX: 32018R1629
Language: lv
Date: 2018-07-25 00:00:00
Title: Komisijas Deleģētā regula (ES) 2018/1629 (2018. gada 25. jūlijs), ar ko groza slimību sarakstu, kas dots II pielikumā Eiropas Parlamenta un Padomes Regulai (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (Dokuments attiecas uz EEZ.)

31.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 272/11
               
            
         KOMISIJAS DELEĢĒTĀ REGULA (ES) 2018/1629
         (2018. gada 25. jūlijs),
         ar ko groza slimību sarakstu, kas dots II pielikumā Eiropas Parlamenta un Padomes Regulai (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 9. marta Regulu (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 5. panta 2. un 4. punktu,
         tā kā:
         
                     (1)
                  
                  
                     Regula (ES) 2016/429 nosaka profilakses un kontroles noteikumus attiecībā uz dzīvnieku slimībām, kas ir pārnēsājamas uz dzīvniekiem vai uz cilvēkiem, tostarp tādu slimību prioritizēšanas un kategorizēšanas noteikumus, kas rada bažas Savienībai. Regulas (ES) 2016/429 5. pants paredz, ka konkrētām slimībām paredzētos slimību profilakses un kontroles noteikumus piemēro minētās regulas minētajā pantā un II pielikumā norādītajām slimībām. Turklāt minētās regulas 5. panta 3. punkts nosaka zināmus kritērijus, kas jāņem vērā, grozot minētajā pielikumā doto sarakstu, savukārt novērtējuma parametri, pēc kuriem nosaka, vai slimība izpilda nosacījumus iekļaušanai sarakstā uz minētā panta pamata, ir noteikti minētās regulas 7. pantā.
                  
               
                     (2)
                  
                  
                     Pie tam Regulas (ES) 2016/429 275. pantā noteikts, ka Komisijai minētās regulas II pielikumā dotais slimību saraksts jāpārskata vēlākais līdz 2019. gada 20. aprīlim.
                  
               
                     (3)
                  
                  
                     Ar Eiropas Pārtikas nekaitīguma iestādes (EFSA) palīdzību un izmantojot ES Dzīvnieku veselības laboratoriju zinātniskās zināšanas un Pasaules Dzīvnieku veselības organizācijas (OIE) starptautiskos standartus, Komisija sistemātiski novērtēja dzīvnieku slimības, kuru gadījumā vajadzīga Savienības iejaukšanās. Minētā novērtējuma vajadzībām tā izmantoja Regulas (ES) 2016/429 5. panta 3. punktā noteiktos kritērijus un minētās regulas 7. pantā noteiktos novērtējuma parametrus.
                  
               
                     (4)
                  
                  
                     Novērtētas tika 39 slimības, kas patlaban norādītas Regulas (ES) 2016/429 II pielikumā, kā arī 19 citas, slimību profilakses, kontroles vai tirdzniecības pasākumu kontekstā īpaši nozīmīgas slimības, piemēram, govju enzootiskā leikoze, govju infekciozais rinotraheīts un Aujeski slimības vīrusa infekcija, un atsevišķas citas, OIE sarakstā iekļautas slimības, piemēram, tripanosomoze (Trypanosoma evansi) un kazu kontagiozā pleiropneimonija.
                  
               
                     (5)
                  
                  
                     Lai sagatavotu novērtējumus, EFSA tika lūgta sagatavot 29 zinātniskos atzinumus par dažādām dzīvnieku slimībām. Zinātnisko atzinumu sagatavošanai EFSA izmantoja metodi, kas izklāstīta 2017. gada 5. aprīlī pieņemtajā zinātniskajā atzinumā par ad hoc paņēmienu, kā dzīvnieku slimību iekļaušanu sarakstā un kategorizēšanu izvērtēt Dzīvnieku veselības tiesību akta ietvaros (2). Pārējo slimību novērtējumu pamatā bija jaunākie EFSA atzinumi vai ES Dzīvnieku veselības references laboratoriju sniegtā informācija. Visu slimību novērtējumā ņemti vērā attiecīgie OIE standarti.
                  
               
                     (6)
                  
                  
                     Par atsevišķām slimībām, piemēram, par tripanosomozi (Trypanosoma evansi) (3), govju enzootisko leikozi (4), Venecuēlas zirgu encefalomielītu (5), Varroa spp. invāziju (varrozi) (6) un koiju herpesvīrusa slimību (7), sagatavoto EFSA zinātnisko novērtējumu rezultāti nebija viennozīmīgi. Ņemot vērā Dzīvnieku veselības ekspertu grupas (8) sanāksmēs notikušās diskusijas, minētās piecas slimības izpilda Regulas (ES) 2016/429 5. panta 3. punktā noteiktās prasības. Tāpēc minētās slimības būtu jāiekļauj minētās regulas II pielikumā dotajā sarakstā.
                  
               
                     (7)
                  
                  
                     Veikto zinātnisko novērtējumu rezultāti liecināja, ka cūku vezikulārā slimība (9), vezikulārais stomatīts (9), epizootiskais čūlas sindroms (10) un Tešenas slimība neizpilda Regulas (ES) 2016/429 5. panta 3. punktā noteiktās prasības. Tāpēc minētās slimības būtu jāsvītro no minētās regulas II pielikumā dotā saraksta.
                  
               
                     (8)
                  
                  
                     Savukārt tripanosomoze (Trypanosoma evansi) (3), Ebolas vīrusslimība (11), paratuberkoloze (12), Japānas encefalīts (13), Rietumnīlas drudzis (14), Kū drudzis (15), govju infekciozais rinotraheīts/infekciozais pustulozais vulvovaginīts (16), govju virusālā diareja (17), govju kampilobakterioze (18), trihomonoze (19), govju enzootiskā leikoze (4), kazu kontagiozā pleiropneimonija (20), infekciozais epididimīts (Brucella ovis) (21), Burkholderia mallei infekcija (zirgu ļaunie ienāši), zirgu virusālā arterīta infekcija, zirgu infekciozā anēmija, vaislas sērga, ķēvju kontagiozais metrīts, zirgu encefalomielīts (austrumu un rietumu) (22), Aujeski slimības vīrusa infekcija (23), cūku reproduktīvā un respiratorā sindroma vīrusa infekcija (24), putnu mikoplazmoze(Mycoplasma gallisepticum un M. meleagridis) (25), mazpatogēniskā putnu gripas vīrusa infekcija (26), putnu hlamidioze (27), Varroa spp. invāzija (varroze) (6), Aethina tumida (mazās stropu vaboles) invāzija (28), Amerikas peru puve, Tropilaelaps spp. invāzija (28) un Batrachochytrium salamandrivorans infekcija (29) izpilda Regulas (ES) 2016/429 5. panta 3. punktā noteiktās prasības. Tāpēc minētās slimības būtu jāiekļauj minētās regulas II pielikumā dotajā sarakstā.
                  
               
                     (9)
                  
                  
                     Turklāt Regulas (ES) 2016/429 2. panta 2. punkts paredz, ka minētā regula pārnēsājamām slimībām, arī zoonozēm, jāpiemēro, neskarot Eiropas Parlamenta un Padomes Lēmumā Nr. 1082/2013/ES (30), Eiropas Parlamenta un Padomes Regulā (EK) Nr. 999/2001 (31), Eiropas Parlamenta un Padomes Direktīvā 2003/99/EK (32) un Eiropas Parlamenta un Padomes Regulā (EK) Nr. 2160/2003 (33) noteiktos noteikumus. Tā kā uz slimībām, uz kurām attiecas minētajos tiesību aktos noteiktie noteikumi, proti, uz listeriozi, salmonelozi (zoonozi izraisošo Salmonella spp.), trihinelozi, verotoksigēno E. coli un transmisīvajām sūkļveida encefalopātijām (TSE) jau attiecas nozarei specifiski noteikumi, tad tās būtu jāsvītro no Regulas (ES) 2016/429 II pielikumā dotā saraksta.
                  
               
                     (10)
                  
                  
                     Tādēļ būtu attiecīgi jāgroza Regulas (ES) 2016/429 II pielikumā dotais slimību saraksts.
                  
               
                     (11)
                  
                  
                     Tāpēc būtu jāgroza Regula (ES) 2016/429.
                  
               
                     (12)
                  
                  
                     Tā kā Regulu (ES) 2016/429 piemēro no 2021. gada 21. aprīļa, arī tās grozījumi būtu jāpiemēro no minētās dienas,
                  
               IR PIEŅĒMUSI ŠO REGULU.
         
            1. pants
            Regulas (ES) 2016/429 II pielikumu aizstāj ar šīs regulas pielikuma tekstu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 21. aprīļa.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 25. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 84, 31.3.2016., 1. lpp.
         
         
            (2)  EFSA Journal 2017, 15(7):4783.
         
            (3)  EFSA Journal 2017, 15(7):4892.
         
            (4)  EFSA Journal 2017, 15(8):4956.
         
            (5)  EFSA Journal 2017, 15(8):4950.
         
            (6)  EFSA Journal 2017, 15(10):4997.
         
            (7)  EFSA Journal 2017, 15(7):4907.
         
            (8)  https://ec.europa.eu/food/animals/health/expert_group_en
         
            (9)  EFSA Journal 2012, 10(4):2631.
         
            (10)  EFSA Journal 2011, 9(10):2387.
         
            (11)  EFSA Journal 2017, 15(7):4890.
         
            (12)  EFSA Journal 2017, 15(7):4960.
         
            (13)  EFSA Journal 2017, 15(7):4948.
         
            (14)  EFSA Journal 2017, 15(8):4955.
         
            (15)  EFSA Journal 2010, 8(5):1595.
         
            (16)  EFSA Journal 2017, 15(7):4947.
         
            (17)  EFSA Journal 2017, 15(8):4952.
         
            (18)  EFSA Journal 2017, 15(10):4990.
         
            (19)  EFSA Journal 2017, 15(10):4992.
         
            (20)  EFSA Journal 2017, 15(10):4996.
         
            (21)  EFSA Journal 2017, 15(10):4994.
         
            (22)  EFSA Journal 2017, 15(7):4946.
         
            (23)  EFSA Journal 2017, 15(7):4888.
         
            (24)  EFSA Journal 2017, 15(7):4949.
         
            (25)  EFSA Journal 2017, 15(8):4953.
         
            (26)  EFSA Journal 2017, 15(7):4891.
         
            (27)  Dzīvnieku veselības un labturības zinātniskās komitejas ziņojums, pieņemts 2002. gada 16. aprīlī, https://ec.europa.eu/food/sites/food/files/safety/docs/sci-com_scah_out73_en.pdf.
         
            (28)  EFSA Journal 2013, 11(3):3128.
         
            (29)  EFSA Journal 2017, 15(11):5071.
         
            (30)  Eiropas Parlamenta un Padomes 2013. gada 22. oktobra Lēmums Nr. 1082/2013/ES par nopietniem pārrobežu veselības apdraudējumiem un ar ko atceļ Lēmumu Nr. 2119/98/EK (OV L 293, 5.11.2013., 1. lpp.).
         
            (31)  Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (OV L 147, 31.5.2001., 1. lpp.).
         
            (32)  Eiropas Parlamenta un Padomes 2003. gada 17. novembra Direktīva 2003/99/EK par zoonožu un zoonožu ierosinātāju uzraudzību, ar kuru groza Padomes Lēmumu 90/424/EEK un atceļ Padomes Direktīvu 92/117/EEK (OV L 325, 12.12.2003., 31. lpp.).
         
            (33)  Eiropas Parlamenta un Padomes 2003. gada 17. novembra Regula (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (OV L 325, 12.12.2003., 1. lpp.).
      
      
         
            PIELIKUMS
            “
                  
                     II PIELIKUMS
                     
                        DZĪVNIEKU SLIMĪBU SARAKSTS
                     
                     
                                 —
                              
                              
                                 Govju mēra vīrusa infekcija
                              
                           
                                 —
                              
                              
                                 Rifta ielejas drudža vīrusa infekcija
                              
                           
                                 —
                              
                              
                                 
                                    Brucella abortus, B. melitensis un B. suis infekcija
                              
                           
                                 —
                              
                              
                                 
                                    Mycobacterium tuberculosis kompleksa (M. bovis, M. caprae un M. tuberculosis) infekcija
                              
                           
                                 —
                              
                              
                                 Trakumsērgas vīrusa infekcija
                              
                           
                                 —
                              
                              
                                 Infekciozā katarālā drudža vīrusa infekcija (serotipi 1–24)
                              
                           
                                 —
                              
                              
                                 
                                    Echinococcus multilocularis invāzija
                              
                           
                                 —
                              
                              
                                 Epizootiskās hemorāģiskās slimības vīrusa infekcija
                              
                           
                                 —
                              
                              
                                 Liesas sērga
                              
                           
                                 —
                              
                              
                                 Tripanosomoze (Trypanosoma evansi)
                              
                           
                                 —
                              
                              
                                 Ebolas vīrusslimība
                              
                           
                                 —
                              
                              
                                 Paratuberkuloze
                              
                           
                                 —
                              
                              
                                 Japānas encefalīts
                              
                           
                                 —
                              
                              
                                 Rietumnīlas drudzis
                              
                           
                                 —
                              
                              
                                 Kū drudzis
                              
                           
                                 —
                              
                              
                                 Nodulārā dermatīta vīrusa infekcija
                              
                           
                                 —
                              
                              
                                 
                                    Mycoplasma mycoides subsp. mycoides SC infekcija (kontagiozā govju pleiropneimonija)
                              
                           
                                 —
                              
                              
                                 Govju infekciozais rinotraheīts/infekciozais pustulozais vulvovaginīts
                              
                           
                                 —
                              
                              
                                 Govju virusālā diareja
                              
                           
                                 —
                              
                              
                                 Govju kampilobakterioze
                              
                           
                                 —
                              
                              
                                 Trihomonoze
                              
                           
                                 —
                              
                              
                                 Govju enzootiskā leikoze
                              
                           
                                 —
                              
                              
                                 Aitu bakas un kazu bakas
                              
                           
                                 —
                              
                              
                                 Mazo atgremotāju mēra vīrusa infekcija
                              
                           
                                 —
                              
                              
                                 Kazu kontagiozā pleiropneimonija
                              
                           
                                 —
                              
                              
                                 Infekciozais epididimīts (Brucella ovis)
                              
                           
                                 —
                              
                              
                                 
                                    Burkholderia mallei infekcija (zirgu ļaunie ienāši)
                              
                           
                                 —
                              
                              
                                 Zirgu virusālā arterīta infekcija
                              
                           
                                 —
                              
                              
                                 Zirgu infekciozā anēmija
                              
                           
                                 —
                              
                              
                                 Vaislas sērga
                              
                           
                                 —
                              
                              
                                 Venecuēlas zirgu encefalomielīts
                              
                           
                                 —
                              
                              
                                 Ķēvju kontagiozais metrīts
                              
                           
                                 —
                              
                              
                                 Zirgu encefalomielīts (austrumu un rietumu)
                              
                           
                                 —
                              
                              
                                 Aujeski slimības vīrusa infekcija
                              
                           
                                 —
                              
                              
                                 Cūku reproduktīvā un respiratorā sindroma vīrusa infekcija
                              
                           
                                 —
                              
                              
                                 Ņūkāslas slimības vīrusa infekcija
                              
                           
                                 —
                              
                              
                                 Putnu mikoplazmoze (Mycoplasma gallisepticum un M. meleagridis)
                              
                           
                                 —
                              
                              
                                 
                                    Salmonella Pullorum, S. Gallinarum un S. arizonae infekcija
                              
                           
                                 —
                              
                              
                                 Mazpatogēniskā putnu gripas vīrusa infekcija
                              
                           
                                 —
                              
                              
                                 Putnu hlamidioze
                              
                           
                                 —
                              
                              
                                 
                                    Varroa spp. invāzija (varroze)
                              
                           
                                 —
                              
                              
                                 
                                    Aethina tumida (mazās stropu vaboles) invāzija
                              
                           
                                 —
                              
                              
                                 Amerikas peru puve
                              
                           
                                 —
                              
                              
                                 
                                    Tropilaelaps spp. invāzija
                              
                           
                                 —
                              
                              
                                 
                                    Batrachochytrium salamandrivorans infekcija
                              
                           
                                 —
                              
                              
                                 Epizootiskā hematopoētiskā nekroze
                              
                           
                                 —
                              
                              
                                 Virusālā hemorāģiskā septicēmija
                              
                           
                                 —
                              
                              
                                 Infekciozā hematopoētiskā nekroze
                              
                           
                                 —
                              
                              
                                 Inficēšanās ar lašu infekciozās anēmijas vīrusu, kura genotipa izteikti polimorfiskajā reģionā (HPR) ir delīcijas
                              
                           
                                 —
                              
                              
                                 Koiju herpesvīrusa slimība
                              
                           
                                 —
                              
                              
                                 
                                    Mikrocytos mackini infekcija
                              
                           
                                 —
                              
                              
                                 
                                    Perkinsus marinus infekcija
                              
                           
                                 —
                              
                              
                                 
                                    Bonamia ostreae infekcija
                              
                           
                                 —
                              
                              
                                 
                                    Bonamia exitiosa infekcija
                              
                           
                                 —
                              
                              
                                 
                                    Marteilia refringens infekcija
                              
                           
                                 —
                              
                              
                                 Tauras sindroma vīrusa infekcija
                              
                           
                                 —
                              
                              
                                 Dzeltenās galvas vīrusa infekcija
                              
                           
                                 —
                              
                              
                                 Balto plankumu sindroma vīrusa infekcija
                              
                           
               ”